Charles Whitley Deans Dundas

Roedd Charles Whitley Deans Dundas (18 Ionawr 1811 – 11 Ebrill 1856) yn filwr ac yn wleidydd Prydeinig.

Cefndir
Roedd Dundas yn fab i'r Llyngesydd Syr James Whitley Deans Dundas a Janet Dundas etifeddes ystâd Aston Hall, Sir y Fflint.Dundas Family Records   adalwyd 28 Rhagfyr 2014

Gyrfa filwrol
Yn 17 mlwydd oed ymunodd â Chatrawd y Black Watch fel ensign (safle sy'n cyfateb i Is-gapten, bellach). Ym 1830 fe symudodd i Warchodlu'r Coldstream lle fu'n gwasanaethu hyd 1837.Military History - Black Watch Officers A to D  adalwyd 28 Rhagfyr 2014. Ar ôl ymddeol o'r fyddin llawn amser bu'n gwasanaethu fel Capten ym Militia Sir Gaerhirfryn.

Gyrfa Seneddol
Ym 1837 cafodd ei ethol yn Aelod Seneddol dros Bwrdeistrefi Fflint gan wasanaethu hyd 1841.

Personol
Priododd Janet Lindsey Jardine (ei gyfnither) ym 1837 a bu iddynt un mab Charles Amesbury Whitley Deans Dundas, a daeth yn etifedd Aston Hall ar farwolaeth ei daid ym 1862.

Bu farw Charles Dundas yng Nghaeredin 11 Ebrill 1856.Hysbysiadau Teulu Monmouthshire Merlin —26 Ebrill 1856

Cyfeiriadau

Categori:Aelodau Seneddol y Deyrnas Unedig
Categori:Genedigaethau 1811
Categori:Gwleidyddion y 19eg ganrif o Gymru
Categori:Marwolaethau 1856